Diari Oficial de la Generalitat Valenciana


Sumari del DOGV 8302, del 24-05-2018 (2018/5005)

RESOLUCIÓ de 7 de maig de 2018, del secretari autonòmic de l'Agència Valenciana del Turisme, per la qual es revoquen anteriors delegacions i s'efectua una nova delegació de l'exercici de competències que té atribuïdes com a president de l'Agència Valenciana del Turisme.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8302

Data del DOGV
:   24-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5005


Data del document
:   07-05-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme

RESOLUCIÓ de 7 de maig de 2018, del secretari autonòmic de l'Agència Valenciana del Turisme, per la qual es revoquen anteriors delegacions i s'efectua una nova delegació de l'exercici de competències que té atribuïdes com a president de l'Agència Valenciana del Turisme. [2018/5005]  
L'Agència Valenciana de Turisme, amb els seus diferents serveis i delegacions, conforma l'ens públic de la Generalitat al qual correspon el foment i l'ordenació de l'activitat turística i, en general, l'execució de la política turística de la Generalitat.  
El Reglament de l'Agència Valenciana de Turisme, aprovat pel Decret 209/2004, de 8 d'octubre, del Consell, arreplega en l'article 5, apartat dos, les funcions que té atribuïdes el president de l'Agència Valenciana de Turisme, i en l'apartat quatre es preveu la possibilitat de delegar, amb caràcter permanent o temporal, l'exercici d'alguna de les funcions assignades a aquest.  
De conformitat amb el que estableix l'article 5, apartat 1, del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 26, apartat 2, del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, la persona titular de la Secretaria Autonòmica de l'Agència Valenciana de Turisme ocuparà la presidència de l'Agència Valenciana de Turisme i a aquesta se atribueixen les competències i funcions de l'Agència.  
Havent-se modificat les circumstàncies de caràcter temporal que van determinar l'adopció de la Resolució de delegació de 16 d'abril de 2018, per mitjà de la qual es conferia l'exercici de competències tant de la Secretaria Autonòmica com de la Presidència de l'Agència Valenciana de Turisme (DOGV 8275, 17.04.2018), i donada la necessitat d'adaptar a l'estructura organitzativa i a la realitat actuals la Resolució de delegació de 6 de febrer de 2015, per mitjà de la qual es va conferir l'exercici de competències de la Presidència de l'Agència Valenciana de Turisme (DOGV 7474, 26.02.2015), així mateix en nom de la seguretat jurídica, es considera aconsellable revocar les resolucions de delegació anteriorment citades i, atés que resulta convenient aconseguir major celeritat i proximitat en l'acció administrativa, s'entén procedent efectuar una nova delegació de l'exercici de competències atribuïdes com a president de l'Agència Valenciana de Turisme, en els òrgans, per a les funcions i amb els límits que després es detallen.  
Per tant, de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic, i amb allò previst en l'article 5, apartat 4, del Decret 209/2004, aprovatori del Reglament de l'Agència Valenciana de Turisme, resolc  
  
  
Primer. Gestió de personal  
Delegar en la persona titular de la direcció de l'Agència Valenciana de Turisme l'exercici de les facultats relatives a la gestió de personal en l'àmbit de l'Agència Valenciana de Turisme, excepte les relatives a la formalització de contractes laborals.  
La delegació comprén la firma de tots els documents administratius i de gestió comptable que siguen necessaris per a la preparació i l'execució de les despeses de la gestió de personal, excepte el pagament dels interessos de demora que pogueren produir-se.  
  
Segon. Contractació  
1. Delegar les facultats ordinàries de contractació administrativa i de dret privat en l'àmbit de l'Agència Valenciana de Turisme, inclosa la firma de qualssevol contractes, en la persona titular de la direcció de l'Agència Valenciana de Turisme per a aquells contractes d'obres l'import de les quals siga inferior a 40.000 euros, l'IVA exclòs, i inferior a 15.000 euros, l'IVA exclòs, quan es tracte d'altres contractes.  
La delegació comprén la firma de tots els documents administratius i de gestió comptable que siguen necessaris, inclosa l'aprovació de la despesa.  
2. Delegar en la persona titular de la direcció de l'Agència Valenciana de Turisme la autorització d'anuncis per a donar publicitat al procediment d'adjudicació en diaris o butlletins oficials.  
3. Delegar en la persona titular de la direcció de l'Agència Valenciana de Turisme la classificació de les proposicions presentades i el requeriment al licitador que haja presentat l'oferta econòmicament més avantatjosa.  
  
Tercer. Subvencions  
1. Delegar en la persona titular de la direcció de l'Agència Valenciana de Turisme, en els caps o les caps d'àrea de l'Agència Valenciana de Turisme en els seus respectius àmbits competencials, i en els caps o les caps dels Serveis Territorials de Turisme, en els seus respectius àmbits territorials, la resolució de les incidències que es produïsquen amb anterioritat o posterioritat a la concessió de subvencions i en especial:  
  
Desistiment de l'interessat.  
Canvis de titularitat.  
Canvis d'ubicació.  
Pròrrogues per a l'execució del projecte i per al compliment de les condicions particulars de la concessió amb caràcter excepcional.  
Modificacions justificades del projecte inicial.  
Pròrrogues del termini per a l'aportació de documents acreditatius de l'execució del projecte als efectes de liquidació de la subvenció.  
  
Revocació de la subvenció concedida per renúncia del beneficiari.  
  
2. Delegar en la persona titular de la direcció de l'Agència Valenciana de Turisme la incoació i resolució dels expedients de pèrdua de dret al cobrament i reintegrament de subvencions, quan procedisca en els supòsits previstos en la normativa vigent, sense perjuí de l'anteriorment establit en els casos de renúncia del beneficiari.  
  
Quart. Gestió pressupostària  
1. Delegar les propostes de despesa fins a un límit màxim de 90.000 euros, l'IVA exclòs, en l'àmbit de les seues competències respectives, en:  
1. La persona adjunta a la direcció de l'Agència Valenciana de Turisme.  
2. Els caps o les caps d'àrea.  
3. El personal que ocupa llocs de caràcter directiu en l'Agència Valenciana de Turisme.  
2. Delegar en la persona titular de la direcció de l'Agència Valenciana de Turisme l'autorització de totes les despeses fins a un límit màxim de 90.000 euros, l'IVA exclòs.  
3. Delegar les propostes de despesa superiors als 90.000 euros, l'IVA exclòs, en la persona titular de la direcció de l'Agència Valenciana de Turisme.  
4. Les delegacions a què es refereixen el tres apartats anteriors comprenen la signatura de tots els documents administratius i de gestió pressupostària i comptable que siguen necessaris per a la preparació, l'execució i la disposició de les despeses derivades de l'execució del pressupost, així com totes les transferències aprovades amb destinació a l'Agència Valenciana de Turisme, per la corresponent Llei de pressupostos i pel Consell.  
5. Delegar en la persona titular de la direcció de l'Agència Valenciana de Turisme la devolució d'avals, fiances i la resta de garanties.  
  
Cinquè. Gestió de pagaments  
Autoritzades les despeses i després de la corresponent tramitació administrativa, es delega en la persona titular de la direcció de l'Agència Valenciana de Turisme, en la persona adjunta a la direcció i en el cap o la cap del Servei de Programació i Gestió Econòmica, la realització dels pagaments mitjançant la signatura indistinta i mancomunada de qualssevol d'ells (dos firmants) de qualsevol document d'execució material de pagament, a excepció del pagament d'interessos de demora, i igualment mitjançant la firma de talons bancaris, ordres de transferències, ordres via internet i càrrecs en comptes corrents, d'estalvi o de crèdit, així com domiciliacions bancàries.  
No es deleguen els pagaments que superen els 90.000 euros, però la persona titular de la presidència de l'Agència haurà de firmar mancomunadament o bé amb la persona titular de la direcció de l'Agència, o bé amb la persona adjunta a la direcció de l'Agència.  
  
Sisé. Declaracions i liquidacions tributàries i de la Seguretat Social  
  
Es delega en la persona titular de la direcció de l'Agència Valenciana de Turisme la realització de les declaracions, liquidacions i recursos de tota índole, així com l'autorització del seu pagament, ja es tracte de liquidacions mensuals, trimestrals o anuals, pagaments a compte o fraccionats i cotitzacions a la seguretat social, els seus recàrrecs i sancions, i que en virtut de la legislació aplicable li corresponga efectuar a l'Agència Valenciana de Turisme com a entitat de dret públic.  
  
Seté. Baixes d'immobilitzat  
Es delega en la persona titular de la direcció de l'Agència Valenciana de Turisme la consignació de les baixes d'immobilitzat en l'inventari de l'Agència Valenciana de Turisme, a excepció de la relativa als béns de caràcter immoble, que correspon a la persona titular de la presidència de l'Agència, una vegada complits els tràmits previstos en la Llei 14/2003, de 10 d'abril, de patrimoni de la Generalitat Valenciana.  
  
  
Huité. Característiques de la delegació  
1. Les resolucions o actes que s'adopten per delegació indicaran expressament aquesta circumstància i es consideraran dictats per l'òrgan delegatori.  
2. La persona titular de la presidència de l'Agència Valenciana de Turisme podrà avocar per a si el coneixement d'un assumpte o més, la resolució dels quals corresponga per delegació als seus òrgans administratius dependents, en els termes i amb els requisits assenyalats en l'article 10 de la Llei 40/2015, d'1 d'octubre, de règim jurídic del sector públic.  
3. Les competències que s'exercisquen per delegació no podran ser objecte de delegació en un altre òrgan.  
4. La delegació podrà ser revocada en qualsevol moment per l'òrgan delegatori.  
  
Nové. Revocació de resolucions anteriors  
Queden revocades les delegacions efectuades per mitjà de les esmentades resolucions de 16 d'abril de 2018 (DOGV 8275, 17.04.2018) i de 6 de febrer de 2015 (DOGV 7474, 26.02.2015), i queden ambdues sense efecte.  
  
València, 7 de maig de 2018.- El president de l'Agència Valenciana de Turisme: Francesc Colomer Sánchez.